Legendariese musikant sterf ná hy van trappe afvalJim Rodford. Foto: Facebook via Maggie Clarke. Die legendariese baskitaarspeler van die rockgroepe The Kinks en The Zombies is Saterdag dood ná hy van ŉ stel trappe afgeval het. Jim Rodford is in die ouderdom van 76 oorlede. Telegraph.co.uk berig dié voorval het slegs dae ná sy laaste optrede plaasgevind. Hy het pas teruggekeer na Engeland ná sy laaste kort toer in Florida saam met die Zombies. Sy laaste verhoogoptrede was 14 Januarie. Rod Argent, hoof van The Zombies en Rodford se nefie, het op Facebook gesê: “Dit is met diep hartseer dat ek uitgevind het my nefie en lewenslange vriend Jim Rodford is dood ná hy van trappe afgeval het. Meer besonderhede is nog nie bekend oor die oorsaak van sy dood nie.” Argent het gesê toe hy en Colin Blunstone, die groep se hoofsanger, oor die nuus gepraat het, het Blunstone gesê “niemand het nog ooit iets slegs van hom gesê nie”. Die lede van die groep The Kinks het ook hul hartseer oor die nuus uitgespreek. “Dit is met diep hartseer dat ons moes hoor Jim Rodford is oorlede. Hy sal baie gemis word; ons almal was baie lief vir hom.” The Zombies was veral bekend vir liedjies soos Time of the Season en She’s not there.